ཤིན་ཏུ་སྤྲོས་མེད་དབང་ཆོག་གསལ་བའི་སྒྲོན་མ་བཞུགས།
༄༅།། རང་བྱུང་རིག་པ་གདགས་མེད་ཀུན་ཏུ་བཟང།། དུས་གསུམ་མཚོན་མེད་བཞི་
ཆ་སུམ་བྲལ་བ།། གར་ཡང་མི་གནས་གསལ་མཁྱེན་ཡེ་ཤེས་སྐུ།། སྐྱེ་འགག་གནས་
བྲལ་རང་བཞིན་ཀློང་དུ་འདུད།། ༧ ཤིན་ཏུ་སྤྲོས་པ་མེད་པའི་དབང་། དེ་ཡི་ཆོ་གའི་
རིམ་པ་རྣམས།། རྒྱུད་དོན་ཇི་བཞིན་བདག་གིས་བཀོད༎ རྗེས་འབྲང་དད་ལྡན་
འདིར་འཇུག་མཛོད།། དེ་ལ་དབང་འདི་ཉིད་བྱང་ཆུབ་སེམས་ཀྱི་དཀྱིལ་འཁོར་ལ་བརྟེན་ནས་བསྐུར་བ་ལ།
མཚོན་བྱེད་འབྲུ་དང་མེ་ཏོག་གི་ཚོམ་བུ་ལྔ་བཀོད་པའི་དབུས་སུ་དབང་རྫས་དགོས་སོ་འཚལ་རྣམས་བཀོད་ལ། ཕྱི་
རོལ་དུ་མཆོད་པ་རྣམ་ལྔ་དང་མཆོད་ཚོགས་ཕུན་སུམ་ཚོགས་པར་བཤམ་མོ། །འདི་ལའང་གསུམ་སྟེ། སྔོན་འགྲོ་
འཇུག་པ། དངོས་གཞི་ད་བང་བསྐུར་བ། རྗེས་གཟེངས་བསྟོད་པའོ། །དང་པོ་ལ་གསུམ་སྟེ། སྤྱོད་པ་བརྩམ་པ།
སྤྲོས་པ་བཅད་པ། ཁྱད་པར་གྱི་ལམ་སྒོ་དབྱེ་བའོ། །དང་པོ་ནི། མིའི་རྒྱུ་འདྲུལ་དང་མཐོང་ཚོར་མེད་པའི་གནས་སུ་
ཕྱིན་ཏེ། ཡུལ་དེའི་གཞི་བདག་ལ་བསང་དང་གསེར་སྐྱེམས་ལ་སོགས་པས་བརྔན། དེ་ནས་བླ་མས་སློབ་མ་ལ། སྔར་
རྗེ་བཙུན་དམ་པའི་ཀ་ཆེན་གྱི་སློབ་མ་བཞི་ལས། ནུབ་ཏུ་དམྱལ་སྐྱེ་མེད་དྲང་སྲོང་ལ་སྤྱོད་པ་ཆགས་མེད་ཀྱི་བཀའ་
བབ་པ་ལྟར། འདིར་ལྷ་རྗེ་དྲང་སྲོང་གི་སྤྱོད་པ་ལྟ་བུ་བརྩམ་དགོས་པ་ཡིན་པས། ཁྱོད་ཅག་ལུས་གཅེར་བུ་བྱ་བའམ་
གང་བདེ་གྱིས་ལ། ༈ མདུན་གྱི་ནམ་མཁའ་ལ་བླ་མ་ཚེ་དབང་རིག་འཛིན་སྐུ་མདོག་
དམར་སྨུག་ཁྲོ་འཛུམ་ཅན། གཡས་ཌཱ་མ་རུ་དཀྲོལ་བ། གཡོན་སིལ་སྙན་གསིལ་བ།
རོ་གདན་ལ་ཞབས་གར་སྟབས་ཀྱི་ཚུལ་དུ་བཞུགས་པ། ཞལ་ནས་ཧཱུཾ་སྒྲ་དང་ཕཊ
སྒྲ་སྒྲོགས་པར་བསམ། བར་ཆད་ཞི་བའི་ཕྱིར་དུ་སློབ་མ་རྣམས་མདོག་སྔོ་ནག་
འཇིགས་སུ་རུང་བ། སྐྲ་བརྫེས་པ། མཆེ་བ་གཙིགས་པར་བསམ་པའི་དཔྲལ་བར་
211

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འསྔོན་པོ། །མགྲིན་པར་ཡཿལྗང་གུ །སྙིང་གར་རཿདམར་པོ། །ལྟེ་བར་ལ
མཐིང་ནག །གསང་བར་ཤཿསེར་པོ། །གསང་སྒོར་ས༔ དཀར་པོ་རེ་བསམས་
ལ། དེ་ནས་ལངས་ལ་ལག་གཡས་གཡོན་གྱིས་ཌཱ་སིལ་དཀྲོལ་ལ། རྒྱུག་པ་དང་།
མཆོངས་པ་དང་། འཁྲབ་པ་དང་། ལྡིང་བ་དང་། འཕགས་པ་དང་། མགོ་དང་
ཡན་ལག་སྤྲུགས་པ་དང་། འཕེན་པ་དང་། གར་བྱེད་པ་དང་། ཉལ་བ་དང་། ལྟོ་
རྒྱབ་ཏུ་བསྒྲིལ་བ་དང་། འགྲོས་བྱེད་པ་དང་། བྱ་རིགས་ཀྱི་འཕུར་སྟངས་དང་།
གཅན་གཟན་གྱི་མཆོངས་སྟངས་དང་། ཕྱག་འཚལ་བ་དང་། བསྐོར་བ་དང་།
འཁྲུལ་འཁོར་དང་། ཕྱག་རྒྱ་བཅའ་བསྒྱུར་ལ་སོགས་ལུས་ཀྱི་རྣམ་འགྱུར་གང་དྲན་
བྱེད་པ་དང་། ངག་གིས་གླུ་ལེན་པ་དང་། དབྱངས་འཐེན་པ་དང་། སྐད་རིགས་
སྣ་ཚོགས་སྒྲོགས་པ་དང་། རིགས་དྲུག་གི་སྒྲ་སྐད་འབྱིན་པ་དང་། ཡི་གེའི་སྒྲ་སྒྲོགས་
པ་དང་། རོལ་མོའི་སྒྲ་སྒྲོགས་པ་དང་། ཧཱུྃ་ཕཊཿཀྱི་སྒྲ་ལ་སོགས་གང་དྲན་བརྗོད་
པ་དང་། ཡིད་ཀྱིས་འགྲོ་དྲུག་གི་བདེ་སྡུག་དང་། སེམས་སྟེང་འོག་ཕྱོགས་མཚམས་
ཀུན་དུ་འཕོངས་པ་དང་། དངོས་པོ་ལ་ཟང་ཐལ་དུ་འགྲོ་བ་དང་། དག་པའི་
ཞིང་ཁམས་རྣམས་སུ་སྐར་མདའ་བཞིན་དུ་འཕེན་པ་དང་། ལྷ་བསྐྱེད་པ་དང་།
སྤྲོ་བ་དང་བསྡུ་བ་ལ་སོགས་གང་ཡང་མོས་པར་བྱའོ། །དེ་ལྟར་སྒོ་གསུམ་གྱི་སྤྱོད་
པ་བྱ་ཞིང་རྗེས་མེད་དུ་རྩལ་སྦྱངས་པས་ལུས་སྒྱུ་མ་ལྟ་བུར་མཐོང་ཞིང་། ལུས་ལ་
ཆགས་ཞེན་ཚ་གྲང་ངལ་དུབ་བཀྲེས་སྐོམ་སོགས་མེད་པ་དང་། ངག་སྨྲ་སྙིང་མི་
འདོད་པ་དང་། བོན་གྱི་ཚིག་དོན་མང་པོ་རང་རྡོལ་པ་དང་། སེམས་ལ་རྣམ་
པར་མི་རྟོག་པ་འཆར་བ་དང་། སེམས་ཉིད་ནམ་མཁའ་བཞིན་སྟོངས་སངས་ཀྱིས་
སོང་བ་དང་། སྙིང་རྗེ་ཚད་མེད་པ་སྐྱེ་བ་དང་། ཉམས་རྟོགས་འཕེལ་བ་དང་།
འཁོར་བ་ལ་ཞེན་པ་ལོག་པ་ལ་སོགས་འབྱུང་བའོ། །དེ་དག་ཀྱང་སྦྱོང་བའི་དུས་
212

ནམ་མཁའ་མཛོད་ཀྱི་སྒྲུབ་སྐོར།
ན་ནམ་མཁའ་དྭངས་ཤིང་འཇའ་འོད་ཤར་བ་དང་སྒྲ་སྙན་གྲགས་པ་བྱུང་ན་བཟང་
ཞིང། རྨི་ལམ་དུ་སྡིག་སྒྲིབ་དག་པའི་རྟགས་འབྱུང་བའོ། །དེ་ལྟ་བུའི་རྟགས་མ་བྱུང་བར་དུ་
བསྐྱར་ལ་འབད་དོ། །དགོས་པ་ནི་སྒོ་གསུམ་ལས་སྒྲིབ་བྱང་བ་དང་། སྐུ་གསུམ་དུ་གྲོལ་ཞིང་སྐུ་གསུང་ཐུགས་ཀྱི་ཡོན་
ཏན་ཐོབ་པའོ། །གཉིས་པ་སྤྲོས་པ་བཅད་པ་ནི། ཡེ་གཤེན་མན་ཆད་ཐེག་པ་འོག་མའི་ལམ་རྣམས་ཀྱི་ངོ་བོ་བྱང་ཆུབ་
ཀྱི་སེམས་ཡིན་ལ། བྱང་ཆུབ་སེམས་ཉམས་སུ་བླངས་པས། དེ་དག་གི་ཡོན་ཏན་ཡང་ཤུགས་ལས་ཐོབ་ཅིང་། དེ་དག་
སྤང་བ་ཡང་མི་འགྱུར་ཏེ་རང་སེམས་ཀྱི་རྩལ་དུ་ཤེས་པས་ན། རྫོགས་པ་ཆེན་པོ་ནི་ལམ་གྱི་མཐར་ཐུག་ཡིན་ནོ། །དེ་
བས་ན་ལམ་ཐམས་ཅད་རང་སེམས་ལ་བསྡུས་ལ། སེམས་ཉིད་དེ་ཁོ་ན་ཉིད་ཀྱི་དོན་ལ་སྤྲོས་པ་ཆིག་ཆོད་དུ་སྒོམས་
ཤིག །དེ་ལའང་བཞི་ལས། དང་པོ་སེམས་ཉིད་ཀྱི་དོན་ལ་སྐྱབས་སུ་འགྲོ་བ་ནི། བླ་མས། ཧོཿ རྫོགས་པ་
ཆེན་པོའི་དོན་རྟོགས་ན།། སྐྱབས་ཡུལ་གཞན་ནས་བཙལ་དུ་མེད།། བསྐྱབ་
བྱ་སྐྱོབ་བྱེད་རང་རིག་རྩལ། གཉུག་མའི་ངང་གནས་སྐྱབས་ཀྱི་རབ།། ཅེས་བརྗོད་ལ་ཚིག་
དོན་འཕྲད་པར་ངོ་སྤྲད་དོ། །གཉིས་པ་དོ་ན་དམ་སེམས་བསྐྱེད་ནི།། ཧོཿ གནས་ལུགས་མཐའ་བྲལ་
དགོངས་པ་ལ། བདེ་གཤེགས་སྟོང་གི་ཡོན་ཏན་འདུས།། ཀུན་བཟང་བོན་སྐུ་
རང་ལ་ཤར། བཙལ་བ་མེད་པར་ལྷུན་གྱིས་གྲུབ།། ཅེས་བརྗོད་ལ་ངོ་སྤྲད་དོ།། གསུམ་པ་དོན་
དམ་པའི་བཤགས་པ་ནི། ཧོ༔ རང་བཞིན་ཁྱབ་བརྡལ་དཀྱིལ་འཁོར་ལ།། དགེ་དང་
སྡིག་པའི་དྲི་མ་མེད།། ཡེ་ནས་ཀ་དག་རྫོགས་པ་ཆེ།། བཤགས་བྱ་བཤགས་བྱེད་
མཐའ་དང་བྲལ།། ཞེས་བརྗོད་ལ་དེའི་དོན་ངོ་སྤྲད་དོ། །བཞི་པ་དམ་པའི་ཚོགས་བསགས་ནི། ཧོ
སྟོང་ཆེན་མཐའ་བྲལ་བོན་ཉིད་ཀློང་།། ཚོགས་གཉིས་ཟུང་འཇུག་གཏེར་ཆེན་བརྡོལ།།
རང་བཞིན་རྩོལ་མེད་ལྷུན་གྱིས་གྲུབ།། མི་ཟད་རྒྱན་གྱི་འཁོར་ལོ་ཆེ།། ཞེས་བརྗོད་ལ་ངོ་
སྤྲད་དོ། །གསུམ་པ་ཁྱད་པར་གྱི་ལམ་སྒོ་དབྱེ་བ་ལ་བཞི་ལས། དང་པོ་བརྒྱུད་པའི་བླ་མ་རྣམས་ཀྱི་བྱིན་རླབས་འཇུག་
པའི་ཕྱིར་གསོལ་བ་གདབ་པ་ནི། ཚོགས་བརྒྱུད་པ་རྐང་ཐོན་དུ་འབུལ་ཐབས་ལྟར་ཌཱ་སིལ་དཀྲོལ་ལ། ཨཱི།
བོན་ཉིད་ཁྱབ་བརྡལ་འོག་མིན་ན། དབྱིངས་རིག་དབྱེར་མེད ། སྟོན་མཛད་ཡེ་ཉིད་
213

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྟོན་པ་ལ།། ཞལ་ཟས་ཚོགས་ཀྱི་མཆོད་པ་འབུལ། ཞེས་པའི་ ཚིག་རྐང་གཅིག་བོར་བའི་ཚབ་ཏུ། གསོལ་
བ་འདེབས་སོ་བྱིན་གྱིས་རློབས། ཞེས་བརྗོད་ལ་དེ་ལྟར་ཀུན་ལ་འགྲེས་སོ། །དེ་མ་གྲུབ་ཚེ་གོང་གི་སྤྲོས་
བཅས་དབང་གི་ཆོ་གའི་བྱིན་འབེབས་ལྟར། ཨེ་མ་ཧོ། ཡེ་ཉིད་སྟོན་པ་རང་བྱུང་སྐྱེ་བ་མེད།།
ཐུགས་རྗེའི་སྟོན་པ༔ །བདེར་གཤེགས་དགོངས་པའི་བརྒྱུད་པའི་བླ་མ་ལ། གསོལ་
བ་འདེབས་སོ་དབང་བསྐུར་བྱིན་གྱིས་རློབས།། ཞེས་ཁ་བསྒྱུར་ལ། ཡོངས་སུ་དག་པ་ལྟ་
སྒོམ་དབྱིངས་སུ་བཟླ། ཀླུ་བོན་བ་ནམ༴ །དོན་དྲུག་གནད་དུ་བསྣུན་པའི་བླ་མ་ལ།།
གསོལ་བ་འདེབས་སོ་དབང་བསྐུར་བྱིན་གྱིས་རློབས།། དེ་ལྟར་རྩ་བའི་བླ་མ་ཡན་ཆད་ཀུན་ལ་
འགྲེས་སོ། །གཉིས་པ་ཡེ་ཤེས་དབབ་པ་ནི། སློབ་བུ་སྐྱིལ་ཀྲུང་དུ་འདུག་ལ། སྙིང་གར་ཟླ་བའི་གདན་ལ་ཡི་གེ་ཡཿ
གཅིག་བསམ། དེའི་སྟེང་དུ་གཡུང་དྲུང་མཐིང་ག་གཅིག་བསམ། དེའི་ལྟེ་བར་ཨ༔ གྲུ་ཁུག་བཞིའི་ཤར་ཟླ་ཚེས།
བྱང་དུ་འ༔ ནུབ་ཏུ་ན་རོ། །ལྷོ་རུ་ཐིག་ལེ་རྣམས་བསམ་དུ་བཅུག་ལ། བླ་མས་ཌཱ་སིལ་གྱིས་རོལ་མོ་བྱ་ཞིང༔ཡཾཡཾ་
བརྗོད་པས། སློབ་མའི་སྙིང་གའི་ཡཾ༔ ལས་རླུང་བྱུང་ནས་གཡུང་དྲུང་བྱང་བསྐོར་དུ་སྒ་ར་ར་འཁོར་བར་བསམ་
ཞིང་། བླ་མ་རང་གི་སྨིན་མཚམས་སུ་དེ་ལྟ་བུ་འཁོར་བར་བསམ་པས། སློབ་བུའི་ལུས་འཕར་བ་དང་། ལྡེག་པ་དང་།
ངག་སྨྲ་བ་དང་། ཤེས་པ་འུར་བ། ཤེས་རབ་འབར་བ་འབྱུང་ངོ་། །དེ་ལྟར་མ་བྱུང་ན་སློབ་མའི་སྨིན་མཚམས་མགྲིན་
པ་སྙིང་གར་གཡུང་དྲུང་དཀར་དམར་མཐིང་གསུམ་རེས་མོར་བསྐོར། །དེས་ཀྱང་མ་ཕེབས་པར་ཡེ་ཤེས་བུལ་ན་
དམ་ཚིག་ལ་སེལ་ཡོད་པས་བཤགས་སྦྱོང་བྱ་ལ། གཟོད་ཡིག་འབྲུ་མི་དགོད་པར་གཡུང་དྲུང་རྐྱང་པ་བསྐོར་བ་ལ་
ཤེས་པ་གཏད་དུ་བཅུག་གོ །ཡེ་ཤེས་ཕེབས་ནས་ངོ་སྤྲད་པ་ནི། འོ་སྙིང་གི་བུ་གཅིག་གཡུང་དྲུང་
ནི་གཡོ་བ་མེད་ཅིང་མི་འགྱུར་བའི་བརྡ་ཡིན། དེའང་དོན་དུ་རང་གི་རིག་པའོ།།
རིག་པ་གོམས་པ་ཡེ་ཤེས་ལྔའི་རང་བཞིན་ཡིན་ཏེ། ཨ་དཀར་པོ་སྟོང་ཉིད། ཟླ་
ཚེས་སེར་པོ་མེ་ལོང་། ཐིག་ལེ་ལྗང་གུ་མཉམ་ཉིད། ན་རོ་དམར་པོ་སོར་རྟོགས།
འ་སྔོན་པོ་བྱ་གྲུབ་ཡེ་ཤེས་སོ། །དེས་ན་ཉོན་མོངས་དུག་ལྔ་ཡེ་ཤེས་ལྔའི་རང་བཞིན་
ཡིན། དེའང་དོན་དུ་རང་གི་རིག་པ་གཡུང་དྲུང་གི་སེམས་ཡིན་ནོ། །སེམས་འདི་
214

ནམ་མཁའ་མཛོད་ཀྱི་སྒྲུབ་སྐོར།
མ་འགགས་ལ་འགྱུ་ཞིང་རང་གསལ་བ་ཞིག་ཡིན་ནོ། །བལྟས་ཤིང་བརྟགས་ན་
3
དབྱིབས་དང་ངོ་བོ་གང་ཡང་མ་གྲུབ་པར་ངོས་བཟུང་དང་བྲལ་བར་རྟོགས་ན་ཡེ་
ཤེས་ཟིན་པ་ཡིན་ནོ། །ཞེས་ངོ་སྤྲད་དོ།། གསུམ་པ་བརྡ་ཐབས་ཀྱིས་ལྟ་སྒོམ་སྤྱོད་འབྲས་ཀྱི་སྒོ་དབྱེ་བ་ལ།
མར་མེ་སྤར། སློབ་མས་ངོ་བོ་སྐྱོང་། བླ་མས་ཌཱ་སིལ་དཀྲོལ་ལ་དབྱངས་སྙན་པོས། ཧོ ལྟ་བ་མཐའ་བྲལ་
གཞལ་ཡས་སུ།། སྒོམ་པ་རང་གསལ་སྒྲོན་མེ་སྦར།། སྤྱོད་པ་རྣམ་དག་སྒོ་ཕྱེས་ལ།།
འབྲས་བུ་གཉུག་མའི་ལྷ་ཞལ་སྟོན།། དམ་ཚིག་སྲུང་བྲལ་དོན་རྟོགས་ནས༎ ཕྲིན་
ལས་འགྲོ་དོན་ལྷུན་གྲུབ་གསོལ།། སད་དོ་ཧ་ར་པྲ་བེ་ཤ་ཡ་ཕཊཿ ཞེས་བརྗོད་དོ། །
གསུམ་པ་ཞུ་ལན་ལ། སློབ་མས་ཞུ་བ་ནི། ཀྱེ། མན་ངག་གཏེར་མཛོད་བླ་མ་ལགས།། བདག་
ནི་འདི་ནས་བྱང་ཆུབ་བར།། ཁྱེད་ཉིད་མ་གཏོགས་རེ་ས་མེད།། བདག་ལུས་ལོངས་
སྤྱོད་རྒྱན་དང་བཅས། ལྟོས་པ་མེད་པ་ཁྱེད་ལ་འབུལ།། ཅི་ལྟར་བཀའ་སྩལ་དེ་
བཞིན་བསྒྲུབ། བླ་མེད་རྫོགས་པ་ཆེན་པོའི་དོན།། མ་ལུས་བདག་ལ་གནོང་དུ་
གསོལ།། ཞེས་ཕྱག་འཚལ་ལོ། །ལན་དུ་བླ་མས། ཨེ་མ་སྐལ་ལྡན་ལས་འཕྲོ་ཅན།། ལུས་སྲོག་
འབུལ་བ་ངོ་མཚར་ཆེ།། བླ་མེད་རྫོགས་པ་ཆེན་པོ་འདི།། འཆད་ན་བསྟན་པའི་
རྒྱལ་མཚན་ཚུགས༎ ཐོས་ན་ཤེས་རབ་མེ་བཞིན་མཆེད།། བསྒོམ་ན་སངས་རྒྱས་
ལག་འཆང་ཡིན།། བསྒྲུབ་ན་རྫུ་འཕྲུལ་འབུམ་དུ་འགྱེད།། སྤྱོད་ན་མི་ཟད་གཏེར་
ཆེན་རྡོལ།། གསང་ན་མཆོག་ཐུན་དངོས་གྲུབ་བརྙེས།། ཐེག་པ་ཀུན་གྱི་རྒྱལ་པོ་
ཡིན༎ ངེས་པར་འདིར་འཇུག་ངོ་མཚར་ཆེ།། རྫོགས་ཆེན་གསང་དབང་ངས་བསྐུར་
རོ། །ཞེས་བརྗོད་དོ། ། གཉིས་པ་དངོས་གཞི་དབང་བསྐུར་བ་ལ་བཞི་སྟེ། ཕྱི་ཆས་དབང་། ནང་ཕྱག་རྒྱའི་དབང་།
གསང་བ་ཤེས་རབ་ཡེ་ཤེས་ཀྱི་དབང་། ཡང་གསང་མཐར་ཐུག་གསང་དོན་ངོ་སྤྲད་ཀྱི་དབང་བསྐུར་བའོ། །འདིར་
ཕྱག་ལེན་དུ་སྟབས་བདེ་བའི་ཕྱིར། དང་པོ་དཔེས་དོན་མཚོན་ཕྱིར་ཤེས་རབ་ཡེ་ཤེས་དབང་བསྐུར་བ་ནི། རིག་མ་
གཏད་ལ། བླ་མས། ཨེ་མ་སྐལ་ལྡན་བུ་མཆོག་ཁྱོད།། སྟོང་ཆེན་ཡངས་པའི་བྷ་ག་རུ།།
215

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མཚན་མེད་པྲ་ཕུད་འབར་བ་བསྣུན།། སྨོན་མེད་རང་བྱུང་དགའ་བཞི་རྒྱས།།
རྣམ་ཐར་སུམ་ལྡན་བུད་མེད་འདི།། སྐལ་ལྡན་ཁྱོད་ལ་གྲོགས་སུ་གཏད༎ ཚངས་
པར་སྤྱོད་ལ་གནས་པར་གྱིས༎ ས་མ་ཡ་གུ་ཧྱ་རྡ་ཐིམ་ར་ཧམ་ཨཱཿ ཞེས་བརྗོད་དོ། །གཉིས་
པ་གསང་དོན་ངོ་སྤྲད་ཀྱི་དབང་བསྐུར་བ་ལ་བཞི། གཞི་ལམ་འབྲས་གསུམ། ལྟ་སྒོམ་སྤྱོད་གསུམ། དཔེ་དོན་རྟགས་
གསུམ། རྒྱས་གདབ་པའོ། །དང་པོ་ལ་གསུམ་ལས། དང་པོ་གཞི་ངོ་སྤྲད་པ་ནི། ཨཿ སེམས་ཉིད་སྟོང་
པ་ཁྱབ་བདལ་ཆེ།། འཁོར་འདས་གཉིས་ཀྱི་གཞི་མ་ལ།། གང་གི་དྲི་མས་མ་གོས་
པར༎ དུས་གསུམ་དྲི་མེད་རྗེན་པར་གནས།། ཨ་ཨ་ཨཱཿ སྙིང་གི་བུ་གཅིག་རང་གི་
སེམས་ཉིད་སྟོང་པ་ཁྱབ་བརྡལ་ཆེན་པོ་འདི་འཁོར་འདས་ཀྱི་གཞི་མ་ཡིན་ལ། དེ་
དག་གང་གིས་ཀྱང་སྐྱོན་ཡོན་གྱི་དྲི་མས་མ་གོས་ཏེ། དཔེར་ན་ནམ་མཁའ་འབྱུང་
བ་གཞན་རྣམས་ཀྱི་གཞི་ཡིན་ཀྱང་། དེས་ནམ་མཁའ་ལ་གོས་པ་མེད་པ་ལྟ་བུའོ།།
གཉིས་པ་ལམ་ངོ་སྤྲད་པ་ནི། ཨཿ༔ དེ་རྟོགས་མ་རྟོགས་ཁྱད་པར་ཆེ༎ རྟོགས་པའི་སངས་
རྒྱས་ཡེ་སངས་རྒྱས།། མ་རྟོགས་སེམས་ཅན་འཁོར་བར་འཁྱམས། དོན་དུ་གྲོལ་
འཁྲུལ་གཉིས་ལས་འདས། ཨ་ཨ་ཨཱཿ སྙིང་གི་བུ་གཅིག་རང་སེམས་ཀ་དག་རྗེན་
པར་གནས་ཀྱང་། དེའི་དོན་རྟོགས་མ་རྟོགས་ཀྱི་ཁྱད་པས་སངས་རྒྱས་སེམས་
ཅན་གཉིས་སུ་བྱུང་བ་ལས། སེམས་ཅན་རྣམས་ལམ་སྣང་གི་འཁྲུལ་པ་གློ་བུར་བ་
ཙམ་ལས། དོན་དུ་གཞིའི་ངོ་བོ་གྲོལ་འཁྲུལ་གཉིས་ཀ་ལས་འདས་པས། དེ་ཉིད་
ཚིག་གི་ལམ་གྱིས་དོན་གྱི་ལམ་ལ་སྦྱར་བས་འཁྲུལ་པ་རང་སར་དག་ནས་གཞིའི་རང་
སར་ཟིན་པ་སྟེ། དཔེར་ན་རྒྱལ་བུ་འཁྱམས་པོས་རྒྱལ་སར་ཟིན་པ་ལྟ་བུའོ། ། གསུམ་
པ་འབྲས་བུ་ངོ་སྤྲད་པ་ནི། ཨཿ སེམས་ཉིད་མཐའ་བྲལ་བདེ་བ་ཆེ།། ཡེ་ནས་སངས་རྒྱས་ངོ་